268 GODTHAAB DISTRIKT 
Omegnen er stærk kuperet med ejendommelige, sukkertopformede Smaa- 
fjælde bag ved Bostedet, der ligger paa en høj Moræne med stejl Skrænt ned 
imod en lille Bugt. 
Ügarsiorfik hører til Fiskenæsset Kommune og er baade i gesjtlig og verds- 
lig Henseende sidestillet med denne Plads. 
Stedet har 3 Huse, alle hørende til Type III, men kun det ene har Ovn. 
Samtlige Huse er forsynet med store Vinduesbrikse, hvad man ellers ikke ser 
i Distriktet. : 
Befolkningen, der tidligere hørte til den herrnhutiske Menighed, udgjorde 
i 1918 35 Personer. En uuddannet Læser, med en aarlig Løn af 12 Kr. forestaar 
Børneundervisningen, der foregaar i et Grønlænderhus. 
Ved Ugarsiorfik findes 3 Fangere og 1 Fisker, af hvilke Fangerne samt en 
Dreng er forsynet med Kajak. 
Fangstudbyttet var 1 1917: 7 Niser, 38 store og 55 smaa Sæler, 13 Ræve 
og 12 Rensdyr, og Gennemsnitsudbyttet af Sælfangsten beløb sig i Femaaret 
1911—15 til 61 Sæler pr. Fanger. 
Erhvervsforholdene er særdeles gunstige ved Ugarsiorfik, der ligger bekvemt 
baade for Sæltrækket ude mellem Øerne og for Netsidefangsten i Fjorden, men 
Stedets vigtigste Ernæringskilde er de rige Rødfiskebanker i Kångnaitsok, saa 
at Fjorden: svarer udmærket til sit grønlandske Navn ydet Sted hvor der 
aldrig sultes«. 
To af Fangerne kan rejse sig efter Kæntring. Ved Stedet findes 2 Konebaade, 
3 Telte og 4 Rifler. 
Erhvervsturnus. Ligesom ved Grædefjorden lever Befolkningen i Aarets tre 
første Maaneder af Sødyrfangst, Fiskeri og Fuglejagt, navnlig Lomvier, og naar 
Atakerne og Lomvierne er forsvundet, skydes Kagssimassut og senere Ederfugle, : 
der flokkevis trækker nordpaa, samtidig med at der drives Fiskeri af Rødfisk. 
Naar Klapmydsefangsten, for hvilken Ügarsiorfik ligger særdeles bekvemt, er forbi 
midt i Maj, jages Sortsider, og ca. 15. Juni rejser Befolkningen til Grædefjorden 
for at deltage i Angmagssatfiskeriet, og senere driver den Laksefangst ved Exaluit 
‘sammen med Grædefjordsfolkene og lidt Rensjagt. É 
Derefter fiskes Torsk ved Fiskenæsset, indtil Slutningen af September eller 
Begyndelsen af Oktober, paa hvilket Tidspunkt Befolkningen vender hjem. 
Resten af Aaret forløber paa lignende Maade som ved Grædefjorden med 
vekselvis Fangst af Atak, Netsider og Ræve samt Fuglejagt og navnlig Fiskeri 
af Rødfisk og Torsk. 
Bopladsen Kangigdlermiut. 
Kangigdlermiut (о: Folk, der bor østligst) ligger paa den yderste Del af 
Fastlandskysten mellem Tasiussarssuak og Bjørne Sundet lidt Nord for Mundin- 
gen af denne sidste Fjord og er omgivet af et lavt, ret jævnt Terræn. Afstanden 
til Handelspladsen er ca. 43 km. Kysten, der paa enkelte Steder falder ret stejlt 
